Diari Oficial de la Generalitat Valenciana


Sumari del DOGV 6492, del 31-03-2011 (2011/3764)

Informació pública del projecte de reparcel·lació de la unitat d'execució Ondara-2 de sòl urbà residencial.
-----------------------------------------------------------------------------------------------------------

### Dades del document

Número de DOGV
:   6492

Data del DOGV
:   31-03-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/3764


Data del document
:   28-03-2011

Organisme emissor
:   Ajuntament d'Alfarp

Tipus de document
:   Anunci

Descriptors 

:   * Alfarb
    * pla d'urbanisme

Informació pública del projecte de reparcel·lació de la unitat d'execució Ondara-2 de sòl urbà residencial. [2011/3764]  
L'Alcaldia de l'Ajuntament d'Alfarp, en data 28 de març de 2011, ha dictat la següent Resolució de què es publica el text íntegre, i es fa constar que als efectes del que estableix l'article 59.5 de la Llei 30/1992, aquest anunci val com a notificació a aquelles persones interessades que resultaren absents i especialment aquelles respecte de qui, intentada la notificació personal, aquesta haja resultat infructuosa. Els propietaris i interessats de l'àmbit són:  
  
  
  
  
\* \* \* \* \*  
  
  
  
«Resolució d'Alcaldia número 28/2011  
Assumpte: projecte de reparcel·lació de la unitat d'execució Ondara-2 del sòl urbà residencial d'Alfarp  
  
Antecedents  
Vist el contingut i la decisió de la Sentència número 1490, de 19 de novembre de 2010, de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs número 137/2008, sobre l'Acord de l'Ajuntament de data 26 de maig de 2008, sobre aprovació de la delimitació de la unitat d'execució Ondara-2 del sòl urbà d'Alfarp.  
Vist que, en virtut d'aquesta sentència, el contingut de la delimitació afecta a aspectes d'ordenació l'aprovació definitiva de la qual correspon a l'administració autonòmica, de tal manera que procedix elevar a aquesta el document de planejament que incorpora aquesta ordenació, per a la seua aprovació definitiva.  
Vist que igualment cal atorgar l'oportuna cobertura d'ordenació als corresponents instruments de gestió de l'àmbit, programa d'actuació integrada per gestió directa municipal i projecte de reparcel·lació forçosa per a adaptació al document d'ordenació.   
  
Fonaments  
Atés el que disposen els articles 177 i concordants de la Llei 16/2005, Urbanística Valenciana (LUV), sobre el règim i tramitació de la reparcel·lació.  
Atés així mateix el que estableix la Llei 30/1992, de Procediment Administratiu Comú, sobre els efectes dels actes i disposicions administratives en relació amb els actes anteriors de cobertura afectats per sentència, en els terminis de l'esmentada en els antecedents d'aquest Acord.  
D'acord amb el que estableixen en l'article 21 de la Llei 7/1985, Reguladora de les Bases de Règim Local correspon a l'Alcaldia l'aprovació entre altres, dels instruments de gestió urbanística.  
A la vista dels antecedents i fonaments, decrete:  
  
Primer. Deixar sense efecte el projecte de reparcel·lació aprovat per Decret d'Alcaldia de l'Ajuntament d'Alfarp número 2/2010, de data 15 de gener de 2010.  
Segon. Sotmetre a informació pública per termini d'un mes el projecte de reparcel·lació de la unitat d'execució Ondara-2 (març 2011) i la documentació que l'integra, redactat per l'Ajuntament, per gestió directa municipal.  
Tercer. A aquest efecte, publicar edictes en el Diari Oficial de la Comunitat Valenciana (DOCV), Butlletí Oficial de la Província de València (BOPV), diari d'àmplia difusió a la localitat, tauler d'anuncis i web municipals.  
Amb anterioritat a la publicació de l'edicte, cursar notificació formal als interessats i a qui consten com a titulars de drets, en la forma establida en la Llei. Per tractar-se d'un acte de tràmit, contra aquest no s'hi pot interposar cap recurs.  
Així mateix, als efectes del que estableix l'article 5 del Reial Decret 1093/1997, de 4 de juliol, d'inscripció en el Registre de la Propietat dels actes de naturalesa urbanística, se sol·licitarà al registre el corresponent certificat de domini i càrregues. Si aparegueren titulars registrals no tinguts en compte en el projecte de reparcel·lació se'ls donarà audiència per un període de 15 dies sense necessitat d'un nou període d'informació pública.  
Quart. Durant l'esmentat termini d'informació pública, comptador a partir de la publicació de l'edicte en el DOCV, les persones interessades podran consultar els documents que integren l'expedient en l'Ajuntament d'Alfarp en horari d'oficina (de dilluns a divendres de 09.00 a 14.00 hores), així com en la pàgina web municipal, i presentar les al·legacions que estimen oportunes».  
Qualsevol interessat pot presentar les al·legacions que estime oportunes, si bé contra aquesta resolució en tractar-se d'un acte de tràmit no s'hi pot interposar cap recurs.  
Als efectes del que estableix l'article 128.6 de la LUV, en relació amb el que estableix l'article 166 d'aquesta LUV, es comunica que el projecte de reparcel·lació que se sotmet a informació pública es el mateix que es va aprovar per Decret de l'Alcaldia de l'Ajuntament d'Alfarp número 2/2010, de data 15 de gener de 2010, que es manté íntegre, sense perjudici de l'actualització de càrregues que procedisca.  
  
  
Alfarp, 28 de març de 2011.- El secretari interventor: Santiago Felis Ballester.